Admiterea la această secţie se face prin test la limba franceză la sfârșitul clasei a VIII-a şi repartizare computerizată.

În contextul importanţei cunoaşterii aprofundate a unei limbi străine de circulaţie mondială, clasele bilingve română-franceză de la Colegiul Naţional “Petru Rareş” (singurele din judeţ) vă oferă:

Posibilitatea studierii limbii franceze pe grupe, 5 ore/săptămână, pe manuale editate de editura *Hachette* din Franţa

Studiul *Geografiei Franţei* (în clasa a IX-a), *Istoriei Franţei* (în clasa a X-a). Aceste discipline se studiază în limba franceză, cu profesori calificaţi în predarea lor.

În clasele a XI-a și a XII-a, se studiază în limba franceză, o disciplină non-lingvistică (DNL). Elevii pot opta între istorie, geografie, matematică, fizică sau biologie. Această disciplină constituie probă suplimentară în bacalaureatul francofon.

Colegiul „Petru Rareş” se numără printre cele 25 licee din ţară incluse în parteneriatul încheiat între Ministerul Educaţiei, Ambasada Franţei şi Ministerul francez al Învăţământului, **în cadrul căruia elevii acestor licee pot susține probele speciale ale bacalaureatului francofon.**

Începând din 2006, în şcoala noastră funcţionează un centru acreditat pentru obţinerea „permisului european pentru utilizarea calculatorului” – ECDL; din anul 2014, colegiul nostru este centru de examen pentru obținerea certificatului IC3 – Internet and Computing Core Certification.

Etapele bacalaureatului cu mențiune bilingvă francofonă sunt:

1. Proba anticipată: se desfășoară la sfârșitul clasei a XI-a și constă în prezentarea unui proiect realizat în echipă, a cărui temă a fost stabilită de elevi și profesori la sfârșitul clasei a X-a. Proiectele elaborate în anii școlari anteriori pot fi accesate la [http://franceza.cnprsv.ro](http://franceza.cnprsv.ro/?page_id=10).

2. Proba specifică de competențe de cunoaștere a limbii franceze – poate fi echivalată cu certificatul DELF.

3. Probă scrisă la DNL – în timpul bacalaureatului românesc

Începând cu septembrie 2014 Colegiul Petru Rareș este centru acreditat pentru susținerea examenului în vederea obținerii certificatului DELF.

Secţia oferă deschidere spre facultăţi ca Ştiinţe Economice, Studii Europene, Studii Politice, Jurnalistică, Ştiinţele Comunicării, Relaţii Internaţionale, Administraţie publică, Academia de Poliţie, Istoria şi teoria artei ş.a.

Prin disciplinele studiate aici se dezvoltă capacitatea de a percepe şi înţelege fenomenele lumii contemporane, capacitatea de comunicare şi argumentare, capacitatea de adaptare la ritmurile unei societăţi în rapidă schimbare, spiritul critic, favorizând astfel dezvoltarea complexă a personalităţii.

Specificul secţiei stimulează studiul individual şi dorinţa de aprofundare a cunoştinţelor dobândite în timpul orelor de şcoală.

Ultima medie de admitere la această secţie a fost **8,65** în 2020, **8,23** în 2021, **8,38** în 2022.

**Plan de învățământ pentru secția ȘTIINȚE SOCIALE, bilingv ROMÂNĂ - FRANCEZĂ**

|  |  |  |  |  |
| --- | --- | --- | --- | --- |
| **Disciplina** | **Clasa IX** | **Clasa X** | **Clasa XI** | **Clasa XII** |
| Limba și literatura română | 4 | 4 | 3 | 3 |
| Limba franceză | 5\* | 5\* | 5\* | 5\* |
| Limba engleză | 2 | 2 | 2 | 2 |
| Limba latină | 1 | 1 |  |  |
| Geografia Franței | 1 |  |  |  |
| Istoria Franței |  | 1 |  |  |
| Disciplină non-lingvistică în limba franceză – la alegere |  |  | 1 | 1 |
| Proiect interdisciplinar |  |  | 2 |  |
| Matematică | 2 | 2 | 2 | 2 |
| Fizică | 2 | 2 |  |  |
| Chimie | 1 | 1 |  |  |
| Biologie | 1 | 1 |  |  |
| Istorie | 2 | 3 | 3 | 3 |
| Geografie | 2 | 2 | 2 | 2 |
| Logică și argumentare | 2 |  |  |  |
| Psihologie |  | 2 |  |  |
| Educație antreprenorială |  | 1 |  |  |
| Economie |  |  | 2 |  |
| Sociologie |  |  | 2 |  |
| Filozofie |  |  |  | 3 |
| Studii sociale |  |  |  | 1 |
| Religie | 1 | 1 | 1 | 1 |
| Educație muzicală | 1 | 0,5 |  |  |
| Educație vizuală | 1 | 0,5 |  |  |
| Educație artistică |  |  | 1 | 1 |
| Educație fizică | 1 | 1 | 1 | 1 |
| Tehnologia informației și comunicării – TIC | 2 | 1 | 2 | 1 |
| Dirigenție | 1 | 1 | 1 | 1 |
| CDS | - | - | 2 | 2-3 |
| **TOTAL** | **32** | **32** | **32** | **29-30** |

5\* - se studiază pe grupe